El Departament de Cultura informa dels suports mitjançant l'aplicació informàtica de Programa.cat.
Els suports econòmics publicats a l'aplicació tenen un caràcter merament orientatiu o informatiu i no són vinculants.
La resolució de l'Oficina de Suport a la Iniciativa Cultural (OSIC) del Departament de Cultura és la que té validesa jurídica.
Per consultar l'import subvencionat a l'aplicació de Porgrama.cat, cal entrar a l'apartat "Activitats Culturals" i consultar-hi la columna "Suport Generalitat" i, en el cas de municipis de les províncies de Barcelona o Girona, la columna "Suport Diputació".
En el cas d'activitats contractades amb retribució a caixet, aquest suport queda establert directament.
En el cas d'activitats contractades amb un sistema de retribució mixta (fix + taquillatge) o remunerades en funció de la recaptació de la taquilla més IVA no repercutible, cal que l'ajuntament o ens local enviï un document oficial via correu electrònic en el termini de 30 dies des que ha tingut lloc l'activitat.
La bústia de correu a la qual s'ha d'enviar el document varia en funció de l'àmbit de l'activitat:
Aquest document ha d'incloure l'import total que l'ajuntament o ens local ha de pagar a la companyia/grup, i ha d'indicar la liquidació neta tant de la taquilla com, si n'hi ha, de la part fixa.
Prenent com a base aquest import total, es calculen els suports que corresponguin i s'informen a l'aplicació de Programa.cat.
Cal tenir en compte que en aquests casos és un requisit imprescindible que la taquilla l'hagi gestionada l'espai escènic.
Un cop s'ha concedit la subvenció per acord del consell d'administració de l'Oficina de Suport a la Iniciativa Cultural (OSIC) del Departament de Cultura (prèvia aprovació i publicació de les bases específiques i de la convocatòria corresponents a la subvenció en espècie per a la contractació d'espectacles professionals inclosos en el catàleg d'espectacles Programa.cat) i per tant, quan l'ajuntament o ens local hagi rebut, via EACAT, la notificació de l'esmentat acord, l'OSIC envia un correu electrònic a la companyia/grup, adjuntant-hi:
La companyia/grup prepara dues factures, una per a l'OSIC i una de dirigida a l'ajuntament o ens local del municipi on hagi tingut lloc l'activitat:
La companyia/grup ha d'emetre una factura electrònica.
Aquesta factura ha de ser única i incloure, desglossada, tant la part de l'import que assumeix el Departament de Cultura com la part que correspon a les Diputacions.
La factura s'haurà d'enviar mitjançant la bústia d'entrada de factures electròniques de la Generalitat de Catalunya ( totes les factures hauran de ser obligatòriament electròniques ).
La companyia/grup envia una factura a l'ajuntament o ens locals del municipi on hagi tingut lloc l'espectacle/concert.
L'OSIC efectuarà el pagament de la factura rebuda en el termini de 30 dies des de la data d'entrada de la factura.
Quan l'import del suport econòmic a una activitat s'hagi publicat a l'aplicació informàtica de Programa.cat, l'ens local o l'ens públic vinculat o dependent té l'obligació de comunicar per escrit, mitjançant un correu a la bústia de la Subdirecció General de Promoció Cultural, i amb còpia a la companyia/formació/intèrpret que correspongui, qualsevol canvi que es produeixi en relació a l'activitat subvencionada (canvis de data, d'espai, d'import del caixet, d'espectacle, del preu de l'entrada, etc.) amb caràcter previ a la facturació de l'espectacle per part de la companyia/formació/intèrpret.
Si l'ens local o l'ens públic vinculat o dependent no comunica correctament l'anul·lació de l'activitat o la disminució de l'import del caixet a la Subdirecció General de Promoció Cultural, l'OSIC iniciarà un procediment de revocació de la subvenció a l'ens local, i li reclamarà els imports no executats.
Si l'ens local o l'ens públic vinculat o dependent ha comunicat correctament aquest canvi a la Subdirecció General de Promoció Cultural però la modificació no s'ha registrat correctament a l'aplicació informàtica de Programa.cat, l'OSIC iniciarà un procediment de revocació de la subvenció a l'ens local, però reclamarà els imports no executats a la companyia, formació o intèrpret.
Si la companyia/grup necessita algun aclariment sobre la facturació a l'OSIC, es pot adreçar a: